Angajații de la fabricile din Brașov scapă de restructurări. Concedierile colective plănuite de un gigant al industriei europene ocolesc România
Multinaționala din domeniul industriei aeronautice și al apărării Airbus SE nu plănuiește să concedieze din angajații pe care îi are la două fabrici din România. Informația vine la câteva zile după ce presa internațională a dezvăluit că gigantul european plănuiește să concedieze peste 2.000 de angajați, după pierderile pe care le-a înregistrat în proiectele legate de sateliți.